ભારતીય સેનાને હવે ઓછા ભંડોળને કારણે કપરી પરિસ્થિતિનો સામનો કરવો પડે તેમ છે. પાડોશી દેશો સાથે બાથ ભીડવા અને આતંકીઓને ઝેર કરી દેવાના હાંકલા-ડાકલાં કરતી નરેન્દ્ર મોદીની સરકાર હાંફી ગઇ હોય તેમ લાગે છે. તેણે સેનાને વધારાનું ભંડોળ ફા‌ળવવાનો ઇનકાર કરી દીધો છે. જેના લીધે ભારતીય સેનાને નાના યુદ્ધ માટેના સંજોગો ઊભા થાય તો જરૂરી દારૂગો‌ળા ખરીદવા માટે અન્ય ખર્ચાઓમાં કાપ મુકવાની ફરજ પડી છે. તેણે સરકારી ઓર્ડિનન્સ ફેક્ટરીમાં પોતાની ખરીદી ઘટાડવાનો નિર્ણય કર્યો છે..